الاقناع فی حل الفاظ ابی شجاع

الاقناع فی حل الفاظ ابی شجاع یہ ایک فقہی کتاب ہے جسے شیخ شمس الدین محمد بن محمد خطیب شربینی (متوفی 977ھ) نے تصنیف کیا۔ اس میں انھوں نے متن الغایۃ والتقریب (جو "متن ابی شجاع" کے نام سے معروف ہے) کی شرح کی ہے۔ یہ شافعی فقہ کی اہم ترین اور مشہور ترین کتابوں میں شمار ہوتی ہے اور جامعہ ازہر سمیت متعدد دینی مدارس اور اسلامی تعلیمی اداروں میں تدریس کے لیے معتمد کتابوں میں شامل ہے۔
 کتاب کی تصنیف کا سبب 
خطیب شربینی کتاب کی دیباچہ میں فرماتے ہیں:

"بے شک امام، عالم، علامہ، سمندر جیسے علم والے، دین و دنیا کے روشن چراغ احمد بن حسین بن احمد اصفہانی، جو ابو شجاع کے لقب سے مشہور ہیں، کی مختصر فقہی کتاب "غایۃ الاختصار" چونکہ فقہ میں ایک نہایت اعلیٰ درجے کا اختصار ہے اور اپنے حجم کے اعتبار سے سب سے جامع تصنیف ہے، اس لیے میرے پاس آنے والے بعض عزیز طلبہ نے مجھ سے درخواست کی کہ میں اس پر ایک ایسا شرح لکھوں جو اس کے مشکل مقامات کو واضح کرے اور بند ابواب کو کھول دے اور اس میں وہ نئے فوائد اور اصول بھی شامل ہوں جو میں نے اپنی دوسری شروحات، جیسے "تنبیہ"، "منہاج" اور "بہجہ" میں ذکر کیے ہیں۔

چنانچہ میں نے اللہ تعالیٰ سے استخارہ کیا اور امام شافعی رحمہ اللہ کے مزار پر دو رکعت نفل نماز ادا کی، پھر جب میرے دل کو اطمینان حاصل ہوا تو میں نے ایسی شرح لکھنے کا آغاز کیا جس سے اربابِ علم کی آنکھیں ٹھنڈی ہوں۔ اس سے میرا مقصد اللہ تعالیٰ سے اجر و ثواب کی امید رکھنا ہے۔ میں نے اس میں نہ تو اختصار میں خلل ڈالا، نہ طوالت سے قاری کو بیزار کیا، بلکہ وضاحت اور فائدہ رسانی کو مقدم رکھا تاکہ ابتدائی طالب علم کو دیگر کتابوں کی حاجت نہ رہے اور درمیانے درجے کے طالب علم کو بھی کسی اور کتاب کی طرف رجوع نہ کرنا پڑے۔

میں اللہ تعالیٰ سے امید رکھتا ہوں کہ یہ کتاب، اس کے فضل و کرم سے، فقہ میں ایک قابلِ اعتماد اور معتبر مرجع بن جائے۔ کیونکہ ہر مصنف کامیاب نہیں ہوتا اور ہر کہنے والا اپنے مقصد کو نہیں پہنچتا۔ فضیلت عطیہ خداوندی ہے اور لوگ مختلف مراتب پر ہوتے ہیں۔ بعض اوقات بعد والے وہ کچھ پا لیتے ہیں جو پہلے والوں سے رہ گیا ہو۔ اللہ کے انعامات بے شمار ہیں اور ہر صاحبِ نعمت پر حسد کیا جاتا ہے اور حسد کرنے والا کبھی کامیاب نہیں ہوتا۔

میں نے اس کتاب کا نام رکھا: "الاقناع في حل ألفاظ أبي شجاع" (ابو شجاع کی عبارتوں کی وضاحت میں الاقناع)۔
اللہ مجھے اسے مکمل کرنے کی توفیق دے اور اسے خالص اپنی رضا کے لیے قبول فرمائے، وہی میرا سہارا ہے اور بہترین کارساز اور میں اس سے پردہ پوشی اور خوبصورتی سے نوازے جانے کی دعا کرتا ہوں۔" الخطيب الشربيني (د.ت.)، الإقناع في حل ألفاظ أبي شجاع، بيروت: دار الفكر للطباعة والنشر والتوزيع، ج. 1، ص. 4، QID:Q115768743

 حوالہ جات 

 بیرونی روابط 
 يوتيوب: الإقناع في حل ألفاظ أبي شجاع - شرح فضيلة الشيخ رشدي القلم.

زمرہ:شافعی فقہ کی کتابیں
زمرہ:اسلوب حوالہ 1 کا انتظام: غیر آرکائیو شدہ روابط پر مشتمل حوالہ جات
زمرہ:نقائص حوالہ: تاریخ
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ